**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**«\_\_\_\_\_» 2020 թվականի N \_\_\_\_Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ**

 «Հայաստանի Հանրապետության բյուջետային համակարգի մասին» Հայաստանի Հանրապետության օրենքի 19-րդ հոդվածի 3-րդ կետի և 23-րդ հոդվածի 3-րդ մասին համապատասխան՝ Հայաստանի Հանրապետության կառավարությունը ***որոշում է.***

1. «Հայաստանի Հանրապետության 2020 թվականի պետական բյուջեի մասին» Հայաստանի Հանրապետության օրենքի N 1 հավելվածի N 2 աղյուսակում կատարել վերաբաշխում և Հայաստանի Հան­րապետության կառավարության 2019 թվականի դեկտեմբերի 26-ի «Հայաստանի Հան­րապետության 2020 թվականի պետական բյուջեի կատարումն ապահովող միջո­ցա­ռումների մասին» N 1919-Ն որոշման NN 3, 4, 5, 9,9.1 և 10 հավելվածներում կատարել փոփոխություններ` համաձայն N N 1, 2, 3, 4 և 5 հավելվածների:

2. Սույն որոշումն ուժի մեջ է մտնում պաշտոնական հրապարակմանը հա­ջորդող օրվանից:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ՎԱՐՉԱՊԵՏ Ն. ՓԱՇԻՆՅԱՆ

**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ** **ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

**Ընթացիկ իրավիճակը և իրավական ակտի ընդունման անհրաժեշտությունը** 2019 թվականի օգոստոսի 29-ի N 1138 –Ն Հայաստանի Հանրապետության կառավարության որոշմամբ ՀՀ կրթության, գիտության, մշակույթի և սպորտի նախարարությանը (այսուհետ՝ Նախարարություն) մարզագույք ձեռք բերելու համար հատկացվել է 523,400.0 հազ. դրամ գումար: Նախարարությունը «1041 Մեծ նվաճումների սպորտ» ծրագրի «11021 Հայաստանի Հանրապետության հանրակրթական, միջին մասնագիտական և բարձրագույն ուսումնական հաստատություններին, ինչպես նաև մանկապատանեկան մարզադպրոցներին, մարզաձևերի ազգային ֆեդերացիաներին և այլ մարզական հասարակական կազմակերպություններին գույքով ապահովում» միջոցառման շրջանակներում 2019 թվականի նոյեմբերի 8-ին և 14-ին «Լուառ» ՍՊԸ –ի հետ կնքել է N ՀՀՍՊԿԳԱՊՁԲ–19/36-2 և N ՀՀՍՊԿԳԱՊՁԲ–19/38-2 ապրանքների մատակարարման պայմանագրեր և համաձայն սույն պայմանագրերի հավելված 2-ի՝ մատակարարման համար ժամկետ էր սահմանվել մինչև դեկտեմբերի 15-ը ներառյալ, բայց ոչ շուտ, քան պայմանագիրն ուժի մեջ մտնելու օրվանից 20-րդ օրացուցային օրը, բացառությամբ այն դեպքի, երբ ընտրված մասնակիցը համաձայնվում է ապրանքը մատակարարել ավելի կարճ ժամկետում: «Լուառ» ՍՊԸ-ն որոշ ապրանքների մատակարարումը կատարել է 2020 թվականի հունվար ամսին (ակտերը կցվում են ),համաձայն կնքված պայմանագրի 6-րդ մասի 6.2 կետի՝ վաճառողի կողմից պայմանագրով նախատեսված ապրանքի մատակարարման ժամկետների խախտման դեպքում Վաճառողից յուրաքանչյուր ուշացված օրվա համար գանձվում է տույժ` մատակարարման ենթակա, սակայն չմատակարարված ապրանքի գնի 0,05 (զրո ամբողջ հինգ հարյուրերրորդական) տոկոսի չափով ՝ մատակարարված ապրանքների գումարը ՝ 14830.0 հազ. դրամ, ուշացած օրերի հաշվարկված գումարը 208.605 հազ. դրամ, մատակարարին ենթակա է վճարման՝ 14621.4 հազ. դրամ (հաշվարկը կցվում է): Սույն իրավական ակտի ընդունումը բխում է վերոնշյալ պայմանագրերով ստանձնած պարտավորությունների կատարման անհրաժեշտությունից։

 **Կարգավորման նպատակը, բնույթը և ակնկալվող արդյունքը**

 Որոշման նախագծի նպատակն է ապահովել 2019 թվականի նոյեմբերի 8-ին և 14-ին կնքված N ՀՀՍՊԿԳԱՊՁԲ–19/36-2 և N ՀՀՍՊԿԳԱՊՁԲ–19/38-2 ապրանքների մատակարարման պայմանագրով նախատեսված պարտավորությունների կատարումը, և ՀՀ 2019 թվականի պետական բյուջեի «1041 Մեծ նվաճումների սպորտ» ծրագրի «11021 Հայաստանի Հանրապետության հանրակրթական, միջին մասնագիտական և բարձրագույն ուսումնական հաստատություններին, ինչպես նաև մանկապատանեկան մարզադպրոցներին, մարզաձևերի ազգային ֆեդերացիաներին և այլ մարզական հասարակական կազմակերպություններին գույքով ապահովում» միջոցառման շրջանակներում ձեռք բերված մարզագույքը Հայաստանի Հանրապետության միջին մասնագիտական, մանկապատանեկան մարզադպրոցներին տրամադրելու համար։

Այդ նպատակով նախարարությունն առաջարկում է ՀՀ 2020 թվականի պետական բյուջեում կատարել վերաբաշխում՝

նվազեցնելով «09 Կրթություն» բաժնի «06 Կրթությանը տրամադրվող օժանդակ ծառայություններ» խմբի «01 Կրթությանը տրամադրվող օժանդակ ծառայություններ» դասի «1192 Կրթության որակի ապահովում» ծրագրի «11017 Կրթության, գիտության, մշակույթի, սպորտի և երիտասարդության ոլորտների այլ միջոցառումներ» միջոցառումը նվազեցնել 14621.4 հազար ՀՀ դրամով՝ ուղղել այդ գումարը

 «08 Հանգիստ, մշակույթ և սպորտ» բաժնի «01 Հանգստի և սպորտի ծառայություններ » խմբի «01 Հանգստի և սպորտի ծառայություններ» դասի «1041 Մեծ նվաճումների սպորտ» ծրագրի «11021 Հայաստանի Հանրապետության հանրակրթական, միջին մասնագիտական և բարձրագույն ուսումնական հաստատություններին, ինչպես նաև մանկապատանեկան մարզադպրոցներին, մարզաձևերի ազգային ֆեդերացիաներին և այլ մարզական հասարակական կազմակերպություններին գույքով ապահովում» միջոցառմանը՝ ձեռք բերված մարզագույքի վճարումը իրականացնելու համար բյուջետային ծախսերի տնտեսագիտական դասակարգման «4269. Հատուկ նպատակային այլ նյութեր» հոդվածով՝ (թղթային) գնանշման հարցում (ԳՀ) գնման ձևով:

 **Նախագծի մշակման գործընթացում ներգրավված ինստիտուտները և անձինք**
 Իրավական ակտի նախագիծը մշակվել է ՀՀ կրթության, գիտության, մշակույթի և սպորտի նախարարության մասնագետների կողմից:

 **Իրավական ակտի կիրարկման դեպքում ակնկալվող արդյունքը.**

Հայաստանի Հանրապետության կառավարության սույն որոշման նախագծի ընդունման արդյունքում Հայաստանի Հանրապետության միջին մասնագիտական, մանկապատանեկան մարզադպրոցների պայմանների բարելավում:

**Այլ տեղեկություններ.**

Չկան:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

«Հայաստանի Հանրապետության 2020 թվականի պե­տական բյուջեում վերաբաշխում, Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման ընդունման կապակցությամբ Հայաստանի Հանրապետության այլ իրավական ակտեր ընդունել անհրաժեշտ չէ:

**ՏԵՂԵԿԱՆՔ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ** **ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆԿԱՄ ՆՎԱԶԵՑՄԱՆ ՄԱՍԻՆ**

«Հայաստանի Հանրապետության 2020 թվականի պե­տական բյուջեում վերաբաշխում, Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման ընդունման կապակցությամբ Հայաստանի Հանրապետության պետական կամ տեղական ինքնակա­ռավարման մարմնի բյուջեում եկամուտների և ծախսերի ավելացում կամ նվազեցում չի նախատեսվում:

**ԱՄՓՈՓԱԹԵՐԹ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2020 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ԴԵԿՏԵՄԲԵՐԻ 26-Ի N 1919-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ** **ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ»ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻՑ ՍՏԱՑՎԱԾ ԿԱՐԾԻՔՆԵՐԻ**

|  |  |  |  |
| --- | --- | --- | --- |
| Առարկության,առաջարկության հեղինակը,գրության ստացման ամսաթիվը, գրության համարը | Առարկության,առաջարկության բովանդակությունը | Եզրակացություն | Կատարված փոփոխությունները |
| 1 | 2 | 3 | 4 |
| ՀՀ ֆինանսների նախարարություն27․05․2020 01/8-3/7769-2020 գրություն | Առաջարկվել է -․Նախագծին կից հիմնավորման համաձայն՝ նախագծով վերաբաշխվող միջոցները նախատեսվում է ուղղել 2019 թվականի նոյեմբերի 8-ին և 14-ին «Լուառ» ՍՊԸ–ի հետ կնքված թիվ ՀՀՍՊԿԳԱՊՁԲ–19/36-2 և թիվ ՀՀՍՊԿԳԱՊՁԲ–19/38-2 պայմանագրերի շրջանակներում՝ սահմանված ժամկետի խախտումով մատակարարված ապրանքների դիմաց վճարում կատարելու նպատակով: Նկատի ունենալով, որ այդ մատակարարումները կատարվել են 2020թ., այսինքն՝ հիշյալ պայմանագրերի կնքմանը հաջորդող բյուջետային տարում, ուստի դրանց դիմաց կատարվելիք վճարումները չեն կարող դիտարկվել որպես գնում չհանդիսացող ծախս (ԳՉԾ):-Նախատեսելով դրույթներ վերոհիշյալ պայմանագրերի ժամկետները երկարացնելու, ինչպես նաև պայմանագրերի կողմերի նկատմամբ պայմանագրերով նախատեսված պատասխանատվության միջոցները կիրառելու վերաբերյալ:2020թ. մատակարարված ապրանքների մասով ներկայացնելով գնումների պլանի փոփոխություն:* Հանել Նախագծի N1 հավելվածում «1041 Մեծ նվաճումների սպորտ» ծրագրի «11021 Հայաստանի Հանրապետության հանրակրթական, միջին մասնագիտական և բարձրագույն ուսումնական հաստատություններին, ինչպես նաև մանկապատանեկան մարզադպրոցներին, մարզաձևերի ազգային ֆեդերացիաներին և այլ մարզական հասարակական կազմակերպություններին գույքով ապահովում» միջոցառման գծով «Ծառայությունների մատուցում» տողում նշված թվերը:

- Նախագծի N3 հավելվածի վերնագրում «N 9.14» թվերից հետո լրացնել « և N 9.47 աղյուսակներում» բառերը: | Ընդունվել է:Ընդունված է Ընդունված էԸնդուվել է | -Կատարվել են համապատասխան փոփոխություններըԿատարվել է համապատասխան փոփոխություններԿատարվել է համապատասխան փոփոխություններԿատարվել է համապատասխան փոփոխություններ |
| ՀՀ արդարադատության նախարարություն29․06․2020 01/27.0.01/14047-2020 գրություն | «Հայաստանի Հանրապետության 2020 թվականի պետական բյուջեում վերաբաշխում, Հայաստանի Հանրապետության կառավարության 2019 թվականի դեկտեմբերի 26-ի N 1919-Ն որոշման մեջ լրացումներ և փոփոխություններ կատարելու մասին» Հայաստանի Հանրապետության կառավարության որոշման նախագծի /այսուհետ՝ նախագիծ/ 2-րդ կետով ԿԳՄՍ նախարարին հանձնարարվում է «Լուառ» ՍՊԸ-ից գանձել տույժ՝ համապատասխան մատակարարման պայմանագրերով նախատեսված մատակարարման ժամկետների խախտման համար: Այս առումով պարզ չէ սույն նախագծում նշված դրույթի նախատեսման նպատակը՝ հաշվի առնելով այն հանգամանքը, որ ապրանքների մատակարարման, այդ թվում՝ մատակարարման ժամկետների խախտման համար տույժի գանձման հարաբերությունները կարգավորվում են ԿԳՄՍ նախարարության և «Լուառ» ՍՊԸ-ի միջև կնքված մատակարարման պայմանագրով, ուստի դրանից բխող պարտավորությունների կատարման ապահովմանը վերաբերող հարաբերությունները դուրս են նախագծի կարգավորման առարկայի շրջանակներից: | Ընդուվել է | Կատարվել է համապատասխան փոփոխություններ |